พอดียายผมเครียดสักพักนึงนอนสลบไม่รู้สึกตัวครับ ผมเลยพาไปส่งรพ.ยายบอกช่วงเเรกเขาปวดท้ายทอยกับหัวครับ ออกจากรพ.เป็นอาทิตย์ละครับปวดหัวยังไม่หายเลยครับเเต่ว่าท้ายทอยหายเเล้ว เป็นอะไรหรอครับ รักษายังไงครับ
สวัสดีค่ะ การวินิจฉัยที่เป็นไปได้-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากมีอาการปวดหัวร้าวลงมาท้ายทอยจะนึกถึงการปวดในกลุ่มกล้ามเนื้อมากที่สุดค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา ฝึกยืดเหยียดกล้ามเนื้อบริเวณลำคอหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป หรือซึม หมดสติ มีอาการชักเกร็ง ควรรีบพาไปพบแพทย์